## Uredba o izmjenama i dopunama Uredbe o unutarnjem ustrojstvu Ministarstva kulture

### NN 34/2005 (16.3.2005.), Uredba o izmjenama i dopunama Uredbe o unutarnjem ustrojstvu Ministarstva kulture

**Vlada Republike
Hrvatske**

**681**

Na temelju članka 60. stavaka 1.
i 2. Zakona o sustavu državne uprave (»Narodne novine«, br.
75/93, 92/96, 48/99, 15/2000, 127/2000, 59/2001 i 199/2003), Vlada Republike
Hrvatske je na sjednici održanoj 10. ožujka 2005. godine donijela

**UREDBU**

**o izmjenama i
dopunama Uredbe o**

**unutarnjem
ustrojstvu Ministarstva kulture**

Članak 1.

U Uredbi o unutarnjem ustrojstvu
Ministarstva kulture (»Narod­ne novine«, br. 16/2004,
110/2004 i 179/2004), u članku 2. stavku 1., točka 1.1. mijenja se i glasi:

»1.1. Odjel za unutarnju
reviziju«.

U točki 5.4. Odjel za planiranje
kulturnog razvitka, dodaju se podtočke koje glase:

»5.4.1. Odsjek za
dokumentacijsko-analitičke poslove

5.4.2. Odsjek za projekt Culturenet Croatia i web Ministarstva«.

Članak 2.

Članak 3. stavak 2. mijenja se i
glasi:

»U Kabinetu ministra se
ustrojava:

1.1. Odjel za unutarnju reviziju

Odjel za unutarnju reviziju
provodi unutarnje revizije za cjelokupno Ministarstvo kulture te daje
objektivno stručno mišljenje i ima savjetodavnu ulogu u cilju poboljšanja
poslovanja Ministarstva. Odjel procjenjuje sustave, procese i sustav unutarnjih
kontrola na temelju upravljanja rizicima; provodi unutarnje revizije u skladu s
najboljom strukovnom praksom i standardima unutarnje revizije usklađenim s
međunarodnim standardima unutarnje revizije i kodeksom strukovne etike
unutarnjih revizora; testira, analizira i ocjenjuje sve poslovne funkcije iz
nadležnosti Ministarstva; provodi pojedinačne unutarnje revizije i daje
preporuke ministru kulture u svrhu postizanja veće učinkovitosti i
djelotvornosti sustava; izrađuje strateške i operativne planove revizije;
obavlja posebne revizije na zahtjev ministra ili prema potrebi; obavlja
reviziju o korištenju sredstava Europske unije i drugih međunarodnih organizacija
i institucija; izrađuje izvješća o obavljenoj unutarnjoj reviziji koja podnosi
ministru kulture; izrađuje periodična i godišnja izvješća o radu Odjela i
dostavlja ih nadležnim institucijama i osobama u skladu s važećim propisima;
surađuje s Upravom za harmonizaciju unutarnje revizije i financijske kontrole
Ministarstva financija, što uključuje i obvezu dostave strateških i godišnjih
planova te godišnjeg izvješća toj Upravi; te procjenjuje praćenje provedbe
preporuka Državnog ureda za reviziju.«.

Članak 3.

U članku 7. točka 5.4. mijenja se
i glasi:

»5.4. Odjel za planiranje
kulturnog razvitka

Odjel za planiranje kulturnog
razvitka obavlja stručno-ana­litičke poslove u
području kulture, prikuplja i stručno obrađuje dokumentaciju te održava
aktualne baze podataka o kulturnom razvitku i kulturnoj politici, temeljem
statističkih i dokumentacijskih istraživanja prati razvojna kretanja i
analizira mjere kulturne politike, izrađuje izvješća o kulturnim djelatnostima
i kulturnoj politici, obavlja stručne sadržajne i tehničke poslove održavanja i
razvoja web centra hrvatske kulture (projekt Culturenet
Croatia) i web stranica Ministarstva, priređuje i objavljuje periodična
izvješća iz djelokruga Ministarstva. Poslovi Odjela obavljaju se u dva Odsjeka:

5.4.1. Odsjek za
dokumentacijsko-analitičke poslove

Odsjek za
dokumentacijsko-analitičke poslove obavlja dokumentacijske i analitičke poslove
za područje kulture, prikuplja i stručno obrađuje dokumentaciju te održava
aktualne baze podataka o kulturnom razvitku i kulturnoj politici, temeljem
statističkih i dokumentacijskih istraživanja prati razvojna kretanja i
analizira mjere kulturne politike, izrađuje izvješća o kulturnim djelatnostima
i kulturnoj politici.

5.4.2. Odsjek za projekt Culturenet Croatia i web Ministarstva

Odsjek za projekt Culturenet Croatia obavlja stručne sadržajne i tehničke
poslove održavanja i razvoja web centra hrvatske kulture i web stranica
Ministarstva, sustavno prati internetizaciju
kulturnih ustanova, udruga i projekata (e-kulturu), koordinira mrežu postojećih
i nastajućih hrvatskih kulturnih internetskih
portala, u suradnji s Vijećem projekta predlaže smjernice razvoja projekta i
njegova uključivanja u međunarodne (virtualne) informacijsko-istraživačke mreže
na području kulture.«

Članak 4.

Okvirni broj državnih službenika
i namještenika potreban za obavljanje poslova iz djelokruga Ministarstva
utvrđuje se u tablici koja je sastavni dio ove Uredbe, a ne objavljuje se u
»Narodnim novinama«.

Članak 5.

Ministar kulture uskladit će
Pravilnik o unutarnjem redu Ministarstva s odredbama ove Uredbe, u roku 30 dana
od dana njezina stupanja na snagu.

Članak 6.

Ova Uredba stupa na snagu danom objave u »Narodnim
novinama«.

Klasa: 023-03/05-01/12

Urbroj: 5030108-05-1

Zagreb, 10. ožujka 2005.

Predsjednik

**dr****. sc. Ivo Sanader**, v. r.

Uredba, NN 34/2005-681